Že naslednji dan po vgradnji enega vsadka boste lahko popolnoma normalno opravljali svoja vsakdanja opravila. Pri nas boste dobili vse potrebne informacije o okrevanju ter sredstva za lajšanje bolečin in infekcije. Pri vgradnji več implantatov priporočamo 1-2 dnevni počitek. Da bi pospešili celjenje in vraščanje vsadka v  kost in izboljšali kvaliteto kosti okoli vsadka v nekaterih primerih uporabljamo  tehnologijo PRGF-Endoret. Tik pred samim posegom pacientu vzamemo majhno količino krvi, iz katere s pomočjo centrifugiranja izločimo plazmo, ki je bogata z rastnim faktorjem (plasma rich growth factor). To nato damo na kost okoli vsadka, da pospeši celjenje.